Medarbejderens navn

adresse

cpr. nummer/medarbejdernummer

Dato

**Hjemsendelse med løn i henhold til lov om midlertidig lønkompensation**

[Virksomhedens navn] er ekstraordinært hårdt økonomisk ramt som følge af covid-19 udbruddet. På denne baggrund hjemsendes du med løn i perioden fra den [dato] til den [dato] 2020. Hjemsendelsen sker som alternativ til opsigelse, som ellers havde været nødvendigt.

I henhold til loven er du forpligtet til at anvende ferie, feriefridage og/eller optjent afspadsering på op til 5 dage i lønkompensationsperioden. Hvis du er hjemsendt i en kortere periode end 3 måneder fastsættes antallet af dage forholdsmæssigt.

Du skal derfor anvende i alt [angiv antal] dage.

Dagene vil blive placeret forholdsmæssigt over hjemsendelsesperioden, medmindre vi aftaler andet.

Hvis du har ferie, feriefridage og/eller afspadsering til gode som kan dække ovennævnte antal dage, vil de blive trukket. Hvis du ikke har tilstrækkeligt antal dage til gode, skal du holde tjenestefri uden løn eller anvende feriedage fra det nye ferieår. Du bedes nedenfor angive, hvordan du ønsker dagene skal afholdes:

* feriedage fra det nye ferieår (der begynder 1. maj 2020) [angiv antal dage]
* tjenestefrihed uden løn [angiv antal dage]

Bemærk at du ikke må arbejde, mens du er hjemsendt i lønkompensationsperioden, men at du kan blive kaldt retur på arbejdet med dags varsel, hvis der skulle opstå pludselig behov som følge af eksempelvis sygdom og/eller mangel på arbejdskraft.

(Hvis du ikke har mulighed for at udskrive og underskrive dette dokument, kan du returnere bekræftelse på modtagelse pr. mail sammen med din eventuelle stillingtagen til afholdelse af de 5 dage, jf. ovenstående.)

Med venlig hilsen

[Virksomhedens navn]

Modtagelsen bekræftes

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[Medarbejderen navn]